b'\n_START_ARTICLE_\nSam\xc4\x8dev predor\n_START_PARAGRAPH_\nNa mestu Sam\xc4\x8devega predora je bil vse do leta 1882 klanec, po katerem je v srednjem veku potekalo obzidje z ju\xc5\xbenimi vrati. Klanec je prebivalcem Kamnika in tovornim \xc5\xbeivalim dolga leta predstavljal oviro, zato ga je dal takratni \xc5\xbeupan Maks Samec zni\xc5\xbeati. Danes stena prehoda slu\xc5\xbei tudi kot kulisa fotografske zbirke Razstavi\xc5\xa1\xc4\x8de 1882 in \xc5\xa1tevilnih prireditev.'